اضل مناطرك لو مو تغيب سنين
واضل انتظر جيتك ما اعوفنك ،،
صبر صبري نفذ من رحلت لليوم
ويضل بحشاي صوت يصيح احبنك ،،
غالي وجيتك مثل الكمر بالليل
تشك حلك الوكت لو كلت اريدنك ،،
ردت حر الملاكه يشك حلك تموز
وردت دكات كلبي بيها اضمنك ،،
من كتلي احبك كلت عيد ارجوك
احب اسمع احبك لو اجت منك ،،
لان كلمة احبك بيه صارت روح
تريد الروح تكضي العمر بس يمك ،،
اذا حبيت غيرك يعني اجاني الموت
لان موتي يجي بساعة اتركنك ،،
شفتك بالحلم بس بلحظتي صحيت
ماصدكت جيت وبالحلم شفتك ،،
زاعلت الحلم جي خلص بلحظات
وغلت حتى الثواني البيها اشوفنك ،،
يمته تحن علي تكطع فركتك هاي
وتجيني بليل خاطر بس ابوسنك ،،
اعوف الناس كلها وبس الك مخصوص
ياليلي الطويل شكد احبنك